b'\n_START_ARTICLE_\nMitil\n_START_PARAGRAPH_\nMitil (gr\xc4\x8d. \xce\x9c\xcf\x8d\xcf\x84\xce\xb9\xce\xbb\xce\xbf\xcf\x82) je bio Ilirski kralj iz 3. stolje\xc4\x87a pr. Kr. Poznat je kao drugi ilirski kralj koji je kovao svoj novac, oko deset godina nakon Monuniusa. Mogu\xc4\x87e je da je Mitil bio Monunov sin._NEWLINE_Svoj novac kovao je u Dyrrhachiumu (dana\xc5\xa1nji Dra\xc4\x8d u Albaniji). Mogu\xc4\x87e da je stolovao i u Bilisu (zapadno od dana\xc5\xa1nje Valone). Primjerci ovog ilirskog novca \xc4\x8duvaju se u Arheolo\xc5\xa1kom muzeju u Zagrebu. Bron\xc4\x8dani nov\xc4\x8di\xc4\x87 ima na aversu utisnutu Heraklovu glavu, a na reversu se nalaze prikazani Heraklovi atributi: tobolac, luk i buzdovan._NEWLINE_Zabilje\xc5\xbeeno je da se Aleksandar II. iz Epira uspio obraniti od napada vojske Mitila. Mitil je pripadao plemenu Dardanci koje je u dato vrijeme do\xc5\xbeivljavalo eskpanziju i smatra se da je on imao va\xc5\xbeniju ulogu od obi\xc4\x8dnog plemenskog vo\xc4\x91e. Naime, Dardanci su uspjeli ostvariti kontrolu nad Taulantima i \xc5\xa1iriti svoje podru\xc4\x8dje na sjever, u dolini rijeka Morava i Ni\xc5\xa1ava i istok, prema Peoniji.'